*Likumprojekts*

**Grozījumi Augstskolu likumā**

Izdarīt Augstskolu likumā (Latvijas Republikas Saeimas un Ministru Kabineta Ziņotājs, 1996, 1.nr.; 1997, 3.nr.; 2001, 1.nr.; 2003, 12.nr.; 2004, 13.nr.; 2006, 8.nr.; 2007, 6., 11.nr.; 2008, 15.nr.; 2009, 2., 14.nr.; Latvijas Vēstnesis, 2009, 194.nr.; 2010, 38., 206.nr.; 2011, 117., 202.nr.; 2012, 190.nr.; 2013, 40., 92., 188.nr.; 2014, 214., 257.nr.; 2016, 108., 125., 241.nr.) šādus grozījumus:

1. 55.2pantā:

izteikt trešās daļas otro un trešo teikumu šādā redakcijā:

“Argumentētu lēmumu par jauna studiju virziena atvēršanu attiecīgajā augstskolā vai koledžā pieņem izglītības un zinātnes ministrs, izvērtējot augstskolai vai koledžai pieejamos resursus un atbilstību valsts attīstības prioritātēm. Ja izglītības un zinātnes ministrs pieņem lēmumu atvērt studiju virzienu augstskolā vai koledžā, augstskola vai koledža iesniedz Akadēmiskās informācijas centram iesniegumu par attiecīgajam studiju virzienam atbilstošās studiju programmas licencēšanu.”;

aizstāt septītajā daļā vārdus “Studiju programmu licencēšanas kārtību” ar vārdiem “Studiju virzienu atvēršanas kārtību, studiju programmu licencēšanas kārtību”.

2. Papildināt 55.3pantu ar 1.2daļu šādā redakcijā:

“(12) Studiju virziena novērtēšanu, ko veic studiju virziena akreditācijas ietvaros, pēc augstskolas vai koledžas izvēles organizē Akadēmiskās informācijas centrs vai Eiropas augstākās izglītības kvalitātes nodrošināšanas reģistrā iekļauta kvalitātes nodrošināšanas aģentūra.”

3. Papildināt pārejas noteikumus ar 42.punktu šādā redakcijā:

“42. Grozījumi šā likuma 55.2panta otrajā un trešajā daļā par to, ka lēmumu par studiju virziena atvēršanu pieņem izglītības un zinātnes ministrs, un 55.3panta 1.2daļa stājas spēkā 2018.gada 1.janvārī.”

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

07.02.2017.

234

L.Upīte, 67047816

Linda.Upite@izm.gov.lv